
Σάββατο, 10 Οκτωβρίου2026

ΔΕΛΤΙΟ ΤΥΠΟΥ

Εντοπισμός και διάσωση 33 αλλοδαπών και σύλληψη των διακινητών τους μετά από καταδίωξη στη Λέσβο - Αποβίβαση ασθενούς μέλους πληρώματος στην Κεφαλονιά – Απαγόρευση απόπλου Ι/Φ σκάφους στην Πύλο – Διακομιδή ασθενούς


Τις βραδινές ώρες χθες, στελέχη της Λιμενικής Αρχής της Μυτιλήνης προέβησαν στη σύλληψη δύο (02) αλλοδαπών (υπηκόων Τουρκίας), ηλικίας 37 και 31 ετών, για παραβάσεις της μεταναστευτικής νομοθεσίας.
Συγκεκριμένα, κατόπιν αξιοποίησης πληροφοριών και αξιολόγησης στοιχείων σχετικά με τη δραστηριοποίηση κυκλώματος παράνομης μεταφοράς αλλοδαπών με ταχύπλοο (Τ/Χ) σκάφος από την Τουρκία στη Λέσβο, πραγματοποιήθηκε συντονισμένη επιχείρηση από στελέχη του Γραφείου Ασφάλειας του Κεντρικού Λιμεναρχείου Μυτιλήνης. Στο πλαίσιο αυτής, δύο (02) Περιπολικά σκάφη Λ.Σ.-ΕΛ.ΑΚΤ. (ΠΛΣ), τα οποία βρίσκονταν σε προγραμματισμένη περιπολία, εντόπισαν Τ/Χ σκάφος με αλλοδαπούς επιβαίνοντες να κινείται με μεγάλη ταχύτητα και χωρίς φώτα ναυσιπλοΐας στη θαλάσσια περιοχή «ΤΑΡΤΙ» Λέσβου.
Οι χειριστές του Τ/Χ σκάφους δεν συμμορφώθηκαν στα φωτεινά και ηχητικά σήματα των Π.Λ.Σ. και ακολούθησε καταδίωξη, κατά την οποία εκτελούσαν άκρως επικίνδυνους ελιγμούς, προκαλώντας άμεσο κίνδυνο σύγκρουσης. Τελικά, το ταχύπλοο ακινητοποιήθηκε από τα στελέχη Λ.Σ.-ΕΛ.ΑΚΤ. και συνελήφθησαν οι δύο (02) χειριστές, οι οποίοι προέβαλαν αντίσταση, καθώς και οι υπόλοιποι τριάντα τρείς (33) αλλοδαποί επιβαίνοντες. Ακολούθως, οι συλληφθέντες μετεπιβιβάστηκαν σε ΠΛΣ και μεταφέρθηκαν στον λιμένα Μυτιλήνης, ενώ στη συνέχεια οδηγήθηκαν στο Κέντρο Υποδοχής και Ταυτοποίησης (Κ.Υ.Τ.) «ΚΑΡΑΤΕΠΕ».
Από το Κεντρικό Λιμεναρχείο Μυτιλήνης, που διενεργεί την προανάκριση, κατασχέθηκαν το Τ/Χ σκάφος μεταφοράς καθώς και μία (01) συσκευή κινητής τηλεφωνίας.

*****

Τις πρωινές ώρες σήμερα, ενημερώθηκε η Λιμενική Αρχή της Κεφαλονιάς ότι έχρηζε άμεσης νοσοκομειακής περίθαλψης ένας 66χρονος αλλοδαπός (υπήκοος Φιλιππίνων) μέλος πληρώματος ενός κρουαζιερόπλοιου (Κ/Ζ) σημαίας Μάλτας, το οποίο έπλεε πλησίον του κόλπου Αργοστολίου. Ο 61χρονος παρελήφθη από Περιπολικό σκάφος Λ.Σ. – ΕΛ. ΑΚΤ. και μεταφέρθηκε με ασφάλεια στο λιμένα Αργοστολίου. Ακολούθως διακομίστηκε με ασθενοφόρο όχημα του ΕΚΑΒ στο Γενικό Νοσοκομείο Κεφαλληνίας για παροχή ιατρικής περίθαλψης.
*****

Τις πρωινές ώρες σήμερα, ενημερώθηκε η Λιμενική Αρχή της Πύλου για αδυναμία άπαρσης της άγκυρας ενός ιστιοφόρου (Ι/Φ) σκάφους σημαίας Ηνωμένου Βασιλείου, με δύο επιβαίνοντες (υπήκοος Ελβετίας και ημεδαπός), το οποίο βρισκόταν αγκυροβολημένο στη θαλάσσια περιοχή νότια της νήσου «ΣΧΙΖΑ». Άμεσα τέθηκε σε εφαρμογή το τοπικό σχέδιο έκτακτης ανάγκης και στο σημείο μετέβησαν ένα Περιπολικό σκάφος Λ.Σ.-ΕΛ.ΑΚΤ. (ΠΛΣ) και ένα αλιευτικό (Α/Κ) σκάφος. Με τη συνδρομή του Α/Κ και συνοδεία του ΠΛΣ, το Ι/Φ προσέδεσε με ασφάλεια στο λιμάνι της Πύλου. Από το Λιμεναρχείο Πύλου απαγορεύτηκε ο απόπλους του Ι/Φ, μέχρι την αποκατάσταση της βλάβης και την προσκόμιση βεβαιωτικού αξιοπλοΐας από τον αρμόδιο νηογνώμονα. Από το συμβάν, δεν αναφέρθηκε τραυματισμός και δεν παρατηρήθηκε θαλάσσια ρύπανση.
*****

Με μέριμνα του Κέντρου Επιχειρήσεων του Λιμενικού Σώματος – Ελληνικής Ακτοφυλακής διεκομίσθη59χρονος από το λιμάνι Αγνώντα της Σκοπέλου στο λιμάνι του Βόλου, με το Τ/Ρ-Α/Ψ «ΑΓΙΟΣ ΔΗΜΗΤΡΙΟΣ» Τ.ΣΚΙΑΘΟΥ 190 Α’, καθώς έχριζε άμεσης νοσοκομειακής περίθαλψης:

